索其沿革，不甚詳備，考稽源流，蓋上古神歌也。謂之曰：「思（オモロ）」。後尚氏之先，部族邑落，每及祭祀，歌人羣集，冥搜胸臆，連綴麗藻，發於華篇，通諸神祇。至尚真王祚，強治權，控諸侯，始蒐古今，採風集雅。自尚清王，迄尚豐王，歷多朝，編事蕆，成《唄雙紙》三卷，凡二十冊。此琉球最古歌集也，和人譽之曰：「琉球之萬葉集」。慶長十四年，島津入琉後，神歌乃衰，嬗爲琉歌矣。